**Επίδομα στέγασης: Τα νέα SOS που πρέπει να γνωρίζετε για την πληρωμή του Ιουλίου 2025**

Δεν αναμένεται να καταβληθούν όπως όλα δείχνουν στις 31 Ιουλίου του 2025 από τον ΟΠΕΚΑ τα αυξημένα ποσά του μηνιαίου επιδόματος στέγασης για τον μήνα Ιούλιο όπως προέβλεπε ο αρχικός προγραμματισμός και αυτό επειδή θα εφαρμοστεί το μέτρο της επιστροφής ενοικίου.

***Της Κατερίνας Φεσσάς***

Αυτό πρακτικά σημαίνει πως στην καταβολή του Ιουλίου οι δικαιούχοι θα δουν στους τραπεζικούς λογαριασμούς τα ποσά που λάμβαναν το προηγούμενο διάστημα, δηλαδή από 70 ευρώ έως και 210 ευρώ. Δηλαδή το ποσό του επιδόματος θα διαμορφωθεί ανάλογα με την εισοδηματική κλίμακα που εντάσσεται ένα νοικοκυριό αλλά και από το ποια είναι η σύνθεση του.

Υπενθυμίζεται πως ο αρχικός προγραμματισμός πρόβλεπε πως το ποσό του επιδόματος στέγασης θα αυξάνονταν από τα 70 ευρώ, σε 125 ευρώ και 75 ευρώ, αναλόγως της εισοδηματικής κλίμακας και ότι θα δίνονταν μια επιπλέον αύξηση της τάξεως του 30% για κάθε τέκνο και ότι θα εισάγονταν και κριτήριο κινητής περιουσίας

**Τι άλλο πρέπει να γνωρίζετε για την πληρωμή του Ιουλίου**

Σε κάθε περίπτωση η **πληρωμή του επιδόματος στέγασης για τον μήνα Ιούλιο** θα αφορά εκείνους των οποίων η αίτηση θα έχει υποβληθεί μέχρι τις 30 Ιουνίου και έχει εγκριθεί.

Ωστόσο εάν μια αίτηση εγκρίνεται και βρίσκεται σε Κατάσταση “Νέα” τότε ο δικαιούχος θα πρέπει να προβεί σε μια συγκεκριμένη ενέργεια προκειμένου αυτή να υποβληθεί οριστικά. Συγκεκριμένα, ο δικαιούχος θα πρέπει να επιλέξει το κουμπί «Οριστική Υποβολή Αίτησης» ώστε να εγκριθεί η αίτησή του.

Εάν δεν γίνει αυτό από πλευράς του δικαιούχου, τότε η αίτηση θα παραμείνει εκκρεμής και σε κατάσταση “Νέα”.

Διευκρινίζεται πως το εν λόγω επίδομα χορηγείται μόνο σε νοικοκυριά που μισθώνουν την κύρια κατοικία τους και που πληρούν κάποια συγκεκριμένα εισοδηματικά και περιουσιακά κριτήρια ωστόσο αίτηση δεν μπορούν να υποβάλλουν τα νοικοκυριά με στεγαστικό δάνειο